Viņa Ķeizariskās augstības personīgā kanceleja

Viņa Ķeizariskās augstības personīgā kanceleja (krievu: Собственная Его Императорского Величества канцелярия) bija Krievijas impērijas ķeizaru personīgā kanceleja, ko vēlāk pārveidoja par vienu no galvenajiem varas orgāniem. 
Kanceleju izveidoja Pētera I valdīšanas laikā, un to sākotnēji sauca par kabinetu. Aleksandra I valdīšanas laikā 1802. gadā tās darbību uz laiku pārtrauca, bet atjaunota 1812. gada kara laikā.

Nikolaja I laikā kanceleja bija sadalīta sešās nodaļās:

 nodaļa tika izveidota 1826. gadā, tā sagatavoja imperatora rīkojumus (ukazus), pavēles (prikazus), reskriptus un kontrolēja to izpildi;
 nodaļa izveidota 1826. gadā, aizstājot Likumu sastādīšanas komisiju, nodaļas uzdevums bija sakārtot jau pieņemtos likumus;
 nodaļa izveidota 1826. gadā, tajā izmeklēja politiskās lietas un līdz 1865. gadam nodrošināja cenzūras veikšanu, tāpat šī nodaļa apkaroja vecticību un sektantismu, uzraudzīja politiskos cietumus, izmeklēja lietas par muižnieku nežēlīgu apiešanos ar zemniekiem, uzraudzīja revolucionārus un pret valdību noskaņotus cilvēkus, 1880. gadā nodaļu pārveidoja par Policijas departamentu;
 nodaļa jeb ķeizarienes Marijas iestāžu pārvalde izveidota 1828. gadā, šī nodaļa tāpat kā savulaik Marijas Fjodorovnas kanceleja nodarbojās ar labdarību;
 nodaļa pastāvēja no 1836. līdz 1856. gadam, tās funkcijas bija Kiseļova reformas sagatavošana un Pēterburgas guberņas valsts zemnieku pārvaldīšana;
 nodaļa izveidota 1842. gadā Kaukāza kara dēļ, izformēta 1845. gadā.

Kanceleja likvidēta ar Pagaidu valdības lēmumu 1917. gadā.

 Ārējās saites 

Kategorija:Krievijas Impērija